Liam Hemsworth

Liam Hemsworth (lahir 13 Januari 1990) ialah seorang pelakon Australia. Beliau melakonkan watak Josh Taylor dalam opera Neighbours dan sebagai Marcus dalam siri televisyen kanak-kanak, The Elephant Princess. Pada tahun 2010, beliau membintangi filem Amerika Syarikat, The Last Song dan pada tahun 2012, beliau membintangi sebagai Gale Hawthorne dalam siri filem The Hunger Games sebuah adaptasi novel bersiri, Suzanne Collins. Abang Hemsworth, Luke dan Chris juga merupakan seorang pelakon.

Kehidupan awal 
Hemsworth dilahirkan di Melbourne, Australia, kepada Leonie dan Craig Hemsworth. Abang Hemsworth, Luke dan Chris juga merupakan seorang pelakon. Pada bulan Mac 2009, Hemsworth berpindah ke Amerika Syarikat untuk mengejar kerjaya di sana.

Karier lakonan

2007–10
Hemsworth memulakan kariernya pada tahun 2007 dengan penampilan tetamu dalam Home and Away dan McLeod's Daughters. Pada bulan Julai 2007, Hemsworth mula menjalani pengambaran untuk Neighbours. Watak Hemsworth, Josh Taylor merupakan sebuah watak berulang daripada tahun 2007 sehingga 2008. Pada tahun 2008, Hemsworth mula berlakon dalam rancangan televisyen kanak-kanak, The Elephant Princess, melakonkan watak "Marcus". Hemsworth kemudiannya mempunyai peranan dalam siri televisyen, Satisfaction dan membintangi filem British, Triangle. Beliau juga membuat penampilan dalam Knowing.

Pada tahun 2009, Hemsworth dipilih untuk berlakon dalam filem 2010, The Expendables, tetapi karakternya dikeluarkan daripada skrip (Hemsworth kemudiannya membintangi The Expendables 2). Disney mengumumkan bahawa Hemsworth telah mendapat watak Will Blakelee dalam filem 2010, The Last Song, berdasarkan novel Nicholas Sparks dengan tajuk yang sama. Hemsworth kemudiannya muncul dalam video muzik Cyrus, "When I Look at You" yang direkodkan pada 16 Ogos 2009.

Ia telah diumumkan bahawa Hemsworth berada dalam rundingan untuk membintangi Arabian Nights. Beliau juga dilaporkan bahawa telah ditawarkan watak utama dalam Northern Lights. Hemsworth membintangi muzik video "Colder Weather" oleh Zac Brown Band.

2011–sekarang
Pada 4 April 2011, Lionsgate mengumumkan bahawa Hemsworth akan melakonkan watak Gale Hawthorne dalam The Hunger Games yang ditayangkan pada tahun 2012. Pada bulan Jun 2011, beliau terikat dengan Love and Honor yang juga dibintangi Aimee Teegarden dan Teresa Palmer.

Pada tahun 2013, Hemsworth muncul dalam Empire State bersama Emma Roberts dan Paranoia juga dibintangi Harrison Ford, Gary Oldman dan Amber Heard.

Beliau menyambung wataknya sebagai Gale Hawthorne dalam tiga filem sekuel kepada The Hunger Games, The Hunger Games: Catching Fire, ditayangkan pada bulan November 2013, The Hunger Games: Mockingjay - Part 1, ditayangkan pada bulan November 2014 dan The Hunger Games: Mockingjay - Part 2, ditayangkan pada bulan November 2015.

Pada bulan Mac 2015, Hemsworth diumumkan oleh pengarah, Roland Emmerich sebagai sebahagian daripada barisan pelakon sekuel Independence Day.

Kehidupan peribadi
Semasa menjalani pengambaran The Last Song pada bulan Jun 2009, Hemsworth memulakan hubungan dengan Miley Cyrus. Selepas tiga tahun mempunyai hubungan bersama, pasangan ini mengumumkan pertunangan mereka pada bulan Jun 2012. Mereka tinggal bersama di Los Angeles tetapi mengakhiri hubungan mereka pada bulan September 2013.

Filemografi

Rujukan

Pautan luar

Kelahiran 1990
Orang hidup
Pelakon filem Australia
Pelakon televisyen Australia
Pelakon lelaki Australia